**Într-o zi...**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o zi...

Într-o zi iubito, într-o zi....

dar toate așeza-se-vor apoi, ca înainte,

eu te voi căuta de la-nceput, cuminte,

după ce, iubito, ...(doar tu știi)!

Și fi-vom noi atunci, ca la început,

când mă priveai cu ochii-ți dulci și verzi,

și atunci iubito, ai să vezi,

că eu atunci, n-am să mai fiu tăcut!

Și într-o zi iubito, într-o zi,

ce nu-i așa curând, nu, nicidecum,

vom fi de la-nceput pe-același drum,

pe-același drum pe care doar tu-l știi!

Ai plâns destul iubita mea, ajunge,

că va veni și ziua-aceea știi tu care,

ne vom regăsi la răsărit de soare

și-atunci iubito, tu nu vei mai plânge!